PATVIRTINTA

VšĮ Rokškio rajono ligoninės direktoriaus

2020 m. gegužės 7 d. įsakymu Nr. V-79

PAKEISTA

VšĮ Rokškio rajono ligoninės direktoriaus

2020 m. gegužės 19 d. įsakymu Nr. V-89

(3.5 punkto redakcija)

**PLANINIŲ AMBULATORINIŲ ASMENS SVEIKATOS PRIEŽIŪROS PASLAUGŲ**

**ETAPINIO ATNAUJINIMO VŠĮ ROKIŠKIO RAJONO LIGONINĖJE**

**PLANAS**

1. **Plano suderinimas ir medicininė dokumentacija.**

1.1. Planas suderintas su Higienos instituto specialistu ir patvirtintas NVSC.

1.2. Visa medicininė dokumentacija pildoma per ESPBĮ.

**2. Infrastruktūra.**

2.1. Konsultacijų ir diagnostikos skyriaus kabinetai išdėstyti pirmo aukšto atskirose nuo stacionaro patalpose.

2.2. Į Konsultacijų ir diagnostikos skyrių įėjimas yra atskiras nuo stacionarizuojamų pacientų srautų.

2.3. Radiologijos profilio paslaugos teikiamos atskiruose kabinetuose:

2.3.1. konsultacijų ir diagnostikos skyriaus pacientams kabinete Nr. 132;

2.3.2. stacionaro pacientams kabinete Nr. 105.

2.4. Per vieną darbo dieną konsultacijų ir diagnostikos skyriuje planuojama aptarnauti 40 – 50 pacientų.

2.5. Konsultacijų ir diagnostikos skyriuje veiks 17 kabinetų.

2.6. Per dieną bus atliekama 5 invazinės procedūros ir 18 neinvazinių procedūrų. Gydytojams, dirbantiems su AGP, skiriami du kabinetai: konsultacijoms ir procedūrų atlikimui

2.7. Gydytojams specialistams planuojamas darbo laiko paskirstymas:

2.7.1. nuotolinėms konsultacijos skiriama 1/2 darbo laiko;

2.7.2. tiesioginio kontakto su pacientu konsultacijoms skiriama 1/2 darbo laiko, iš jo:

2.7.2.1. 2/3 darbo laiko rizikos grupės pacientų apžiūrai (virš 60 m. ir sergantys lėtinėmis ligomis);

2.7.2.2. 1/3 mažos rizikos grupės pacientams.

2.8. Gydytojų spcialistų darbo krūviai:

|  |  |  |  |  |
| --- | --- | --- | --- | --- |
| Eil. Nr. | Procedūros  ir konsultacijos | Vienai konsultacijai skirtas laikas | | |
| Nuotolinės konsultacijos | Didelės rizikos grupės pacientų konsultacijos | Mažos rizikos pacientų konsultacijos |
| 1. | Ulragarsiniai tyrimai | - | 20 min. | 20 min. |
| 2. | Rentgeno diagnostika | - | 30 min. | 30 min. |
| 3. | Kompiuterinė tomografija | - | 60 min. | 60 min. |
| 4. | Endoskopija | - | 60 min. | 60 min. |
| 5. | Oftalmologas | 20 min. | 45 min. | 45 min. |
| 6. | Otorinolaringologas | 20 min. | 45 min. | 45 min. |
| 7. | Ortopedas - traumatologas | 20 min. | 45 min. | 45 min. |
| 8. | Chirurgas | 20 min. | 60 min. | 60 min. |
| 9. | Kardiologas | 20 min. | 60 min. | 60 min. |
| 10. | Neurologas | 20 min. | 45 min. | 45 min. |
| 11. | Pulmonologas | 20 min. | 60 min. | 60 min. |
| 12. | Gastroenterologas | 20 min. | - | - |
| 13. | Akušeris -ginekologas | 20 min. | 60 min. | 60 min. |
| 14. | Endokrinologas | 20 min. | 60 min. | 60 min. |
| 15. | Fizinės medicinos ir reabiltitacijos gydytojas | 20 min. | 45 min. | 45 min. |
| 16. | Dermatovenerologas | 20 min. | 45 min. | 45 min. |
| 17. | Infekcinių ligų gydytojas | 20 min. | 45 min. | 45 min. |

2.9. Valymo, dezinfekcijos ir vėdinimo trukmės laikas bei dažnis:

2.9.1. konsultacijų ir diagnostikos skyriaus patalpų generalinis valymas vykdomas 2 kartus dienoje;

2.9.2. profilaktinė kabineto dezinfekcija, vėdinimas atliekamas po kiekvieno paciento apsilankymo:

2.9.2.1. po AGP procedūrų – 30 min.;

2.9.2.2. po tiesioginio kontakto su pacientų konsultacijos – 20 min.

**3. Personalas.**

3.1. Konsultacijų ir diagnostikos skyriaus kabinetuose paslaugas teiks gydytojai ir bendrosios praktikos slaugytojai, kiti darbuotojai:

3.1.1. gydytojai – 14;

3.1.2. BPS – 8;

3.1.3. medicinos registratorius -1;

3.1.4. valytoja – 1.

3.2. Radiologijos skyriuje dirbs gydytojai ir radiologijos technologai:

3.2.1. viso gydytojai radiologai – 2;

3.2.2. viso radiologijos technologai – 3.

3.3. Visi gydytojai ir BPS yra dirbantys tik VšĮ Rokiškio rajono ligoninėje, išskyrus gydytoją endokrinologę, kuri dirbs 1 savaitę per mėnesį.

3.4. Personalo saugos lygiai:

3.4.1. konsultaciniuose kabinetuose - II saugumo lygio AAP;

3.4.2. atliekantis AGP – III saugumo lygio AAP.

3.5. Teikiant ambulatorines paslaugas COVID-19 testas atliekamas:

3.5.1. pacientams, atvykstantiems gydytojo pulmonologo išplėstinėms konsultacijoms ir/ar endoskopiniams tyrimams, privaloma turėti PGR neigiamą testą (ne vėlesnį nei 3 d.), atliktą pirminėje asmens sveikatos priežiūros įstaigoje;

3.5.2. pacientams, atvykstantiems gydytojo otorinolaringologo ir/ar oftalmologo konsultacijoms, dėl infekcinės kilmės patologijos, COVID-19 PGR testas atliekamas pirminėje asmens sveikatos priežiūros įstaigoje (neigiamas testas ne vėliau nei 3 d.);

3.5.3. teikiant planines konsultacijas su procedūromis ar manipuliacijomis, stebėjimo paslaugas dėl COVID-19 testo būtinumo sprendžia gydantis ar konsultuojantis gydytojas. Testas atliekamas paslaugą teikiančioje įstaigoje, pacientas pasirašytinai informuojamas apie būtinybę saviizoliacijai.

3.6. Registracijos pas gydytojus specialistus tvarka:

3.6.1. nuotolinei konsultacijai (vykdoma vadovaujantis 2020-03-19 VšĮ Rokiškio rajono ligoninės direktoriaus įsakymu Nr.V-38/1 patvirtinta „Nuotolinių ambulatorinių ASP paslaugų teikimo VšĮ Rokiškio rajono ligoninėje tvarka“) registracija vykdoma per registratūrą sujungus med. registratoriams:

3.6.1.1. pacientas – gydytojas konsultantas;

3.6.1.2. PASPC gydytojas – gydytojas konsultantas.

3.6.2. tiesioginio kontakto su pacientu konsultacijoms registracijos vykdymo tvarka:

3.6.2.1. PASPC gydytojas susisiekia telefonu su gydytoju konsultantu;

3.6.2.2. gydytojas konsultantas išsiaiškina paciento būklę, atliktus laboratorinius, diagnostinius tyrimus, taikytą gydymą bei konsultacijos tikslą;

3.6.2.3. esant nepakankamam paciento ištyrimui, nurodo PASPC gydytojui atlikti papildomus tyrimus;

3.6.2.4. PASPC gydytojas, įvykdęs nurodymus, pakartotinai susisiekia su gydytoju konsultantu;

3.6.2.5. gydytojas konsultantas nusprendžia dėl tiesioginio kontakto konsultacijos, nukreipdamas į registratūrą registracijai per vidinę informacinę sistemą;

3.6.2.6. tiesioginio kontakto su pacientu planinė registracija vykdoma registratūroje; nurodoma atvykimo data ir konkretus laikas.

3.7. Srautų atskyrimas:

3.7.1. virš 60 m., rizikos grupės sergantiems lėtinėmis ligomis pacientams skiriamas konsultacijų laikas nuo 8.00 iki 10.00 val.;

3.7.2. nuo 10.00 iki 11.00 val. – mažos rizikos grupės pacientų srautų konsultavimas;

3.7.3. nuo 11.30 iki 15.00 val. – nuotolinių konsultacijų laikas;

3.7.4. karščiuojantys pacientai konsultuojami Karščiavimo klinikoje ar priėmimo – skubios pagalbos „nešvariame“ poskyryje.

**4. Papildomos sąlygos.**

4.1. pacientas atvyksta prieš 10 – 15 min. iki konsultacijai paskirto laiko;

4.2. pacientai į ligoninės patalpas įleidžiami po vieną;

4.3. pacientą prie durų pasitinka atsakingas darbuotojas ir:

4.3.1. pamatuoja temperatūrą;

4.3.2. uždeda apsauginę veido kaukę (atvykus be jos);

4.3.3. patikrina asmens tapatybę pagal pateiktą asmens tapatybę patvirtinantį dokumentą, registracijos laiką;

4.3.4. pateikia klausimyną pildymui;

4.3.4. palydi pacientą iki gydytojo konsultanto kabineto;

4.3.5. pasitinka kitą pacientą.

4.4. Trumpinant tiesioginio kontakto laiką, užtikrinant paciento saugumą, medicininė dokumentacija pildoma ir teikiama siuntusiam gydytojui per ESPBĮ.

4.5. Konsultacijų ir diagnostikos skyriaus vedėjas vykdo per dieną galimo priimti maksimalaus pacientų skaičiaus stebėseną, kaupia šiuos duomenis, vertina epidemiologinę situaciją, o jai keičiantis, teikia pasiūlymus administracijai dėl maksimalaus priimamų pacientų skaičiaus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_